Магістраль 60

«**Магістраль 60**» () — фільм-казка з элемэнтамі камэдыі. У расейскім перакладзе — «Траса 60» (Т-60), «Аўтастрада 60».

## Сюжэт
У паданьнях і казках ёсьць героі, што выконваюць пажаданьні. У арабаў — гэта джыны, у ірляндцаў — лепрыконы, у кітайцаў — цмокі, у эўрапейцаў — феі й лясныя духі. У Амэрыцы ёсьць нейкі А. Ж. Грант ( — *Выконваючы Адно Жаданьне*) — дзіўны й цікавы чалавек, які можа таксама выконваць пажаданьні. Але ён вельмі шкадлівы і жартаўлівы. Напрыклад, чалавек, які хацеў мець сэкс кожны дзень з рознымі прыгажунямі без наступстваў, стаў атрымліваць штодня порначасопісы і пакунак сурвэтак; стары, што марыў зьесьці палову мэню рэстарацыі — чорную дзюрку ў страўніку, а пара, што хацела пражыць жыцьцё бяз сварак і скрухі — загінула ў дзень вясельля.

І вось А. Ж. Гранта сустракае на сваім дні народзінаў Нэйл Олівэр.

Нэйл, здаецца, мусіць быць задаволены сваім жыцьцём: заможныя бацькі, прыгожая нявеста, наперадзе бліскучая кар’ера юрыста. Але ён насуперак бацьку-адвакату хоча быць мастаком. А ў апошні час яму сьніцца загадкавая дзяўчына (Эмі Смарт), якая не дае яму пакою.

У рэстарацыі Грант прыносіць Нэйлу торт і прапануе задуць сьвечкі, загадаўшы жаданьне. Нэйл хоча атрымаць адказы на сваё жыцьцё.

Дзіўнаваты Грант прапануе Нэйлу зьдзейсьніць падарожжа па таямнічай магістралі 60, якой нямашака на мапах ЗША. Нэйл кідае ўсё і накіроўваецца ў незвычайнае і рызыкоўнае падарожжа, спадзеючыся знайсьці незнаёмку са сваіх сноў ды й знайсьці адказы на пытаньні свайго жыцьця…

## Артысты
* Джэймз Марсдэн у ролі *Ніла Олівэра*
* Гэры Олдмэн у ролі *О. Ж. Гранта*
* Крыстафэр Лойд у ролі *Рэя*
* Майкл Джэй Фокс у ролі *містэра Бэйкера*
* Курт Расэл у ролі капітана Айвза
* Эмі Смарт у ролі *Лін Ліндэн*
* Крыс Купэр у ролі *Боба Кодзі*
* Эмі Джо Джонсан у ролі *Лаўры*

## Узнагароды
* 2003 — прэмія «DVDX Award» у катэгорыі «найлепшая прам’ера на DVD» (Пітэр Брэй, Нэйл Кэнтон, Боб Гэйл)
* 2003 — прэмія «DVDX Award» у катэгорыі «найлепшы сцэнар фільму, выдадзенага на DVD» (Боб Гэйл)
* 2003 — намінацыя на прэмію «DVDX Award» у катэгорыі «найлепшы рэжысэр фільму, выдадзенага на DVD» (Боб Гэйл)
* 2003 — намінацыя на прэмію «DVDX Award» у катэгорыі «найлепшы актор другога пляну фільму, выдадзенага на DVD» (Гэры Олдмэн)
* 2003 — намінацыя на прэмію «DVDX Award» у катэгорыі «найлепшы актор другога пляну фільму, выдадзенага на DVD» (Крыс Купэр)
* 2003 — намінацыя на прэмію «DVDX Award» у катэгорыі «найлепшая акторка другога пляну фільму, выдадзенага на DVD» (Эмі Смарт)
* 2004 — намінацыя на прэмію «Сатурн» (Saturn Award) у катэгорыі «найлепшы рэліз на DVD»

## Слоганы
* «No rules, no boundaries».
* «Get off on…Interstate 60».
* «All your answers will be questioned».
* «It began as a wish, became an adventure, and ended as the ultimate road trip».

## Дадатковыя зьвесткі
* Калі Ніл упершыню бачыць свой падарунак — новы чырвоны BMW — музыка, што гучыць у гэты час, вельмі падобная да той, што гучала ў «Назад у будучыню», калі Марці адчыняе дзьверы гаража і бачыць тамака новы аўтамабіль.
* Гадзіньнік за героем Крыстафэра Лойда паказвае час 10:04 — у фільме «Назад у будучыню» ў такі самы час гадзіньнік спыніўся на ратушы ад удару маланкі.
* На пачатку фільма магчыма заўважыць, што ў Ніла ў пакоі шмат выяваў героеў коміксаў «Людзі Х» выдавецтва Marvel. Джэймз Марсдэн здымаўся ў ролі Цыклопа гэтай трылёгіі.
* Вобраз А. Ж. Гранта створаны на міталёгіі сьвету. Грант паказаны як лепрыкон-ірляндзец, таму ён — руды. Люлька ў выглядзе галавы малпы — з Усходняй міталёгіі, а сама лялька — ад джынаў.
* Калі Ніл і А. Ж. Грант пад’яжджаюць да магістралі 60, герой Гэры Олдмана кажа: «There’s a signpost up ahead». Гэта вядомы выраз з сэрыялу 1959 году «The Twilight Zone».
* Картачныя штукі за Крыстафэра Лойда выконваў прафэсійны фокусьнік-дублёр.
* Гэта першае супольнае зьяўленьне Майкла Джэй Фокса і Крыстафэра Лойда ў кіно пасьля здымак трылёгіі «Назад ў будучыню» (хоць у 1996 годзе яны разам зьняліся ў эпізодзе сэрыялу «Spin City»).
* Нумар будынку, дзе Нілу была прызначана сустрэча з Рэем — 555. Гэта лічба часта выкарыстоўваецца ў фільмах для неіснуючых аб’ектаў.
* У будынку суда гораду Марлоў () вісіць герб, на якім напісаны перакручаны амэрыканскі дэвіз: «In law we trust» («Мы верым ў закон») замест «In God We Trust».
* А. Ж. Грант — зашыфраванае імя «Адно прадстаўленае пажаданьне» ().
* Фільм зьняты амаль за месяц — з 18 верасьня да кастрычніка 2000 году.
* Фільм здымаўся ў Фініксе (штат Арызона, ЗША) і ў Таронта (правінцыя Антарыё, Канада).
* Фільм — рэжысэрскі дэбют ужо добра вядомага да таго сцэнарыста Боба Гэйла ().

## Музыка
* «Broken Heart For Sale» у выкананьні *Heather Myles*
* «Blind Spot» у выкананьні *Transmatic*
* «Not Too Close Encounters» у выкананьні *Seattle Music*
* «Diesel Only Theme» у выкананьні *The World Famous Blue Jays*
* «Relax (Club 69 Doomsday Mix)» у выкананьні *Frankie Goes To Hollywood*
* «Everything In The World» у выкананьні *Starling*
* «I Get A Kick Out Of You» ды «On The Sunny Side Of The Street» у выкананьні Фрэнка Сынатры
* «Daily Life». Капазытар — *Lee Chu Kiong*
* «Crescent Moon». Капазытар — *Chen Dacan & Xu Pingxin*
* «Eine Kleine Nachtmusik». Капазытар — Вольфганг Амадэй Моцарт.

## Вонкавыя спасылкі
* 
* 
* Крытыка Алекса Экслера

Катэгорыя:Трылеры
Катэгорыя:Фільмы-камэдыі
Катэгорыя:Містычныя фільмы
Катэгорыя:Канадзкія фільмы
Катэгорыя:Фільмы 2002 году